पाएं अपने शहर की ताज़ा ख़बरें और फ्री ई-पेपरडाउनलोड करें
अलवर शहर में कोरोना संक्रमण की गाइडलाइन का उल्लंघन करने पर गुरुवार सुबह कटला बाजार में पंसारी की बड़ी दुकान को सील कर दिया गया। दुकानदार बोला- मैं तो होम डिलीवरी करने में लगा हूं। जबकि वहां ग्राहक भी खड़े मिले। इस कारण अधिकारियों ने तुरंत 72 घण्टे के लिए दुकान को सील कर दिया।
पुलिस-प्रशासन को रोज मिल रही शिकायत
पुलिस-प्रशासन काे रोजाना गाइडलाइन का उल्लंघन कर चुपके से दुकान खोलने वालों की शिकायत मिलती है। तभी तो हर दिन प्रशासन की ओर से दुकानों को सील करने की कार्रवाई की जाती है। अब मुख्य बाजारों के अलावा गली -मोहल्ले की दुकानों पर भी प्रशासन की नजर है। शिकायत मिलते ही टीम मौके पर पहुंचती है। गाइडलाइन का उल्लंघन मिलने पर तुरंत कार्रवाई की जाती है।
शहर में भी सख्ती
अब अलवर शहर में पुलिस की भी सख्ती होने लगी है। शहर में प्रवेश करने वालों से भी पुलिस पूछताछ करने लगी है। अनावश्यक घूमने वालों को क्वारेंटाइन किया जाता है। फिर उनकी कोरोना की जांच कराई जाती है।रिपोर्ट आने तक क्वारेंटाइन सेन्टर पर ही रखा जाता है। पॉजिटिव आने पर होम आइसोलेशन या अस्पताल भेजा जाता है।
अब सब्जी मंडी में भी सावधानी
पिछले कई दिनों से अलवर सब्जीमण्डी में भीड़ बढ़ने से सोशल डिस्टेंसिंग टूटने की लगातार शिकायतें मिली। इसके बाद कलेक्टर ने सब्जीमण्डियों को लेकर अलग से गाइडलाइन जारी की। ताकि ज्यादा लोग नहीं पहुंच सके। अब केवल ठेले वालों को ही सुबह 6 से शाम 5 बजे तक सब्जी बेचने की छूट है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva mag_Deva hin_Deva bho_Deva hin_Deva zho_Hant eng_Latn